32003D0370
L 127/58
JURNALUL OFÍCIAL AL UNIUNII EUROPENE
DECIZIA COMISIEI
din 21 mai 2003
de autorizare a statelor membre să prelungească autorizațiile provizorii pentru noile substanțe active iodosulfuron-metil-sodiu, indoxacarb, S-metolaclor, virusul poliedrozei nucleare Spodoptera exigua, tepraloxidim și dimetenamidă-P
[notificată cu numărul C(2003) 1583]
(Text cu relevanță pentru SEE)
(2003/370/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 91/414/CEE a Consiliului din 15 iulie 1991 privind introducerea pe piață a produselor fitosanitare (1), astfel cum a fost modificată ultima dată prin Directiva 2003/31/CE a Comisiei (2), în special articolul 8 alineatul (1) al patrulea paragraf,
întrucât:
(1)
În conformitate cu articolul 6 alineatul (2) din Directiva 91/414/CEE, Germania a primit de la AgrEvo GmbH (în prezent Bayer CropScience), în decembrie 1998, o cerere de înscriere a substanței active iodosulfuron-metil-sodiu în anexa I la directiva menționată anterior. Decizia 1999/392/CE a Comisiei (3) a confirmat că dosarul era complet, adică respecta în principiu cerințele privind datele și informațiile din anexele II și III la directiva în cauză.
(2)
Țările de Jos au primit de la Du Pont de Nemours, în octombrie 1997, o cerere similară pentru substanța activă indoxacarb. Acest dosar a fost declarat complet prin Decizia 98/398/CE a Comisiei (4).
(3)
Belgia a primit de la Novartis NV (în prezent Syngenta), în august 1997, o cerere similară pentru substanța activă S-metolaclor. Acest dosar a fost declarat complet prin Decizia 98/512/CE a Comisiei (5).
(4)
Țările de Jos au primit de la Biosys, în iulie 1996, o cerere similară pentru virusul poliedrozei nucleare Spodoptera exigua. Acest dosar a fost declarat complet prin Decizia 97/865/CE a Comisiei (6).
(5)
Spania a primit de la BASF AG, în septembrie 1997, o cerere similară pentru substanța activă tepraloxidim. Acest dosar a fost declarat complet prin Decizia 98/512/CE.
(6)
Germania a primit de la BASF AG, în aprilie 1999, o cerere similară pentru substanța activă dimetenamidă-P. Acest dosar a fost declarat complet prin Decizia 1999/555/CE a Comisiei (7).
(7)
Confirmarea caracterului complet al dosarelor este necesară pentru a permite examinarea detaliată a acestora și pentru a permite statelor membre să acorde autorizații provizorii cu o durată maximă de trei ani pentru produsele fitosanitare care conțin substanțele active în cauză, cu respectarea condițiilor stabilite la articolul 8 alineatul (1) din Directiva 91/414/CEE, în special a celei referitoare la evaluarea detaliată a substanței active și a produsului fitosanitar în ceea ce privește cerințele stabilite de directiva în cauză.
(8)
În ceea ce privește substanțele active, efectele lor asupra sănătății umane și a mediului au fost evaluate, în conformitate cu dispozițiile articolului 6 alineatele (2) și (4) din Directiva 91/414/CEE, pentru utilizările propuse de solicitanții în cauză. Statele membre raportoare au prezentat Comisiei proiectele lor de rapoarte de evaluare la 30 mai 2000 pentru iodosulfuron-metil-sodiu, la 7 februarie 2000 pentru indoxacarb, la 3 mai 1999 pentru S-metolaclor, la 9 noiembrie 1999 pentru virusul poliedrozei nucleare Spodoptera exigua, la 21 ianuarie 2001 pentru tepraloxidim și la 26 septembrie 2000 pentru dimetenamidă-P.
(9)
Examinarea dosarelor, care urmează după prezentarea proiectelor de rapoarte de evaluare de către statele membre raportoare, este încă în curs și nu este posibil ca evaluarea dosarelor să se încheie în termenele stabilite de Directiva 91/414/CEE.
(10)
Deoarece evaluarea nu a evidențiat până în prezent nici un motiv de îngrijorare imediată, este oportun să se permită statelor membre să prelungească autorizațiile provizorii acordate pentru produsele fitosanitare care conțin substanțele active în cauză pentru o perioadă de douăzeci și patru de luni, în conformitate cu dispozițiile articolului 8 din Directiva 91/414/CEE, pentru a permite continuarea examinării dosarelor. Este prevăzut ca evaluarea și procesul de adoptare a deciziilor privind o eventuală înscriere în anexa I a fiecăreia dintre substanțele active în cauză să se încheie în termen de douăzeci și patru de luni.
(11)
Măsurile prevăzute de prezenta decizie sunt în conformitate cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Statele membre pot să prelungească autorizațiile provizorii pentru produsele fitosanitare care conțin substanțele active iodosulfuron-metil-sodiu, indoxacarb, S-metaloclor, virusul poliedrozei nucleare Spodoptera exigua, tepraloxidim și dimetenamidă-P pentru o perioadă care nu depășește douăzeci și patru de luni de la data adoptării prezentei decizii.
Articolul 2
Prezenta decizie se adresează statelor membre.
Adoptată la Bruxelles, 21 mai 2003.